Praegused investeeringud
Sellele valdusettevõttele kuuluvad meelelahutus-, spordi-, teatri- ja muude ürituste pileteid müüvad firmad Eestis, Lätis, Leedus ja Valgevenes.
Tütarfirmade omandusse kuuluvad tipptasemel piletilevisüsteemid, internetipoed ja jaotuspunktide võrk, mis hõlmab neljas riigis kokku umbes 400 müügikohta. Viimase aastakümne jooksul on need ettevõtted müünud pileteid pea kõigile suurematele Balti riikides toimunud meelelahutusüritustele. Enam kui 16 miljonit piletit müünud ettevõtte eesmärk on teha piletite ostmine lihtsaks ja mugavaks ning pakkuda üritusekorraldajatele , spordiklubidele, teatritele ja kontserdihallidele usaldusväärset teenust.
Alates 2007. aastast on LHV Capitali osalus Baltic Ticket Holdings’is 65%. Oleme ettevõttel aidanud laieneda Balti riikides ja Valgevenes ning pidevalt piletilevisüsteeme täiustada.
ARCHYVU CENTRAS – arhiveerimisfirmade valdusettevõte
Sellele valdusettevõttele kuuluvad dokumentide säilitamise ja arhiveerimise firmad Eestis, Lätis ja Leedus ning digitaalse arhiveerimise teenuseid pakkuv firma Eestis.
Füüsilise teabe arhiveerimise ettevõtted säilitavad informatsiooni spetsiaalsetes arhiivihoonetes Tallinnas, Riias ja Vilniuses ning pakuvad klientidele dokumentide arhiveerimise teenust ja võimalust korraldada oma kontoritööd tulemuslikumalt ja tõhusamalt. Digitaalse arhiveerimise teenust pakkuv ettevõte säilitab digisalvestisi pikka aega ja tagab klientidele juurdepääsu nende failidele ka tulevikus olenemata tehnoloogilistest muudatustest.
LHV Capital tegi 2008. aastal ettevõttesse Archyvų Centras kapitalipaigutuse ja on nüüd ettevõtte ainuomanik. Ostes uusi ettevõtteid ja sisenedes äsja tekkinud tegevusaladele on Archyvų Centras laiendanud dokumentide arhiveerimise teenuseid kõigisse Balti riikidesse ning on kätt proovimas ka digitaalarhiivinduse valdkonnas.
Qvalitas Arstikeskus
Qvalitas Arstikeskus pakub Eestis töötervishoiuteenuseid ettevõtetele ja eriarstiabi teenuseid eraisikutele. Qvalitas pakub äriklientidele mitmekülgseid tervishoiuplaane, mis hõlmavad näiteks töökeskkonna riskianalüüsi, töötajate läbivaatusi üld- ja eriarstide poolt, diagnostikaprotseduure, vaktsineerimisi, koolituskursusi ning tervise- ja ergonoomikaalaseid konsultatsioone. Hea tervisega töötajad on positiivsed ja usinad ning tänu haigustest tingitud töölt puudumiste vähenemisele suureneb ka ettevõtte tõhusus. Ettevõttel on ka litsents korraldada suure riskiga erialade esindajate, näiteks pilootide tervisekontrolle. LHV Capital investeeris 2009. aastal Qvalitase vähemusosalusse omandades Karell Arstikeskuse ja liites selle Qvalitase eelkäija Medicoveriga.